জেসন রাসেল
জেসন রাসেল (জন্ম অক্টোবর ১২, ১৯৭৮) হচ্ছেন একজন মার্কিন চলচ্চিত্র ও থিয়েটার পরিচালক, কোরিওগ্রাফার এবং সক্রিয় কর্মী। তিনি ইনভিজিবল চিলড্রেন, ইনক নামক সংস্থাটি সহ-প্রতিষ্ঠা করেন। তিনি কোনি ২০১২ ভিডিওটির পরিচালক। এটি একটি স্বল্প দৈর্ঘ্যের ডকুমেন্টারি চলচ্চিত্র যা ২০১২ সালের মার্চ মাসের শুরুতে বেশ ভাইরাল হয়েছিল। প্রথম দুই সপ্তাহে এটি ইউটিউবে ৮৩ মিলিয়ন বা ৮ কোটি ৩ লক্ষেরও বেশি ভিউ অর্জন করে। ফলশ্রুতিতে এটি মিডিয়া যাচাই এবং সমালোচনার বিষয় হয়ে ওঠে। এর বিষয়বস্তু ছিল উগান্ডার বিদ্রোহী নেতা জোসেফ কোনির কথিত যুদ্ধাপরাধ এবং তাকে আন্তর্জাতিক ফৌজদারি আদালতে আনার আন্দোলন।